
16. §
Rīkojuma projekts "Par nekustamo īpašumu atsavināšanu valsts reģionālā autoceļa P8 "Inciems–Sigulda–Ķegums" pārbūves projekta īstenošanai"
25-TA-1432
(E. Siliņa)
· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Satiksmes ministrijai pirkt nekustamā īpašuma "Pils iela 15" (nekustamā īpašuma kadastra Nr. 8015 002 3116) daļu – zemes vienību (zemes vienības kadastra apzīmējums 8015 002 0456) 0,0440 ha platībā – Pils ielā 15, Siguldā, Siguldas novadā, atbilstoši noteiktajam atlīdzības apmēram 6 950,86 euro, kas sastāv no nekustamā īpašuma tirgus vērtības 6 911,86 euro un kompensējamiem zaudējumiem 39,00 euro.
· 4. Pēc nekustamā īpašuma (nekustamā īpašuma kadastra Nr. 8015 002 3157) – zemes vienību (zemes vienības kadastra apzīmējums 8015 002 3157) 0,0664 ha platībā – Pils ielā 15A, Siguldā, Siguldas novadā, pārņemšanas valsts īpašumā Satiksmes ministrijai atsavināt to atbilstoši noteiktajai tirgus vērtībai 7516,48 euro, izmantojot to kā daļēju atlīdzības kompensāciju par šī protokollēmuma 3. punktā minētā nekustamā īpašuma daļas atsavināšanu.
· 5. Atlīdzību par šī protokollēmuma 3. punktā minētā nekustamā īpašuma daļas atsavināšanu Satiksmes ministrijai kompensēt ar šī protokollēmuma 4. punktā minēto nekustamo īpašumu un daļu izmaksāt naudā 39,00 euro, kas sastāv no kompensējamiem zaudējumiem.
· 6. Satiksmes ministrijai līgumā par nekustamā īpašuma labprātīgu atsavināšanu paredzēt, ka šī protokollēmuma 3. punktā minētā nekustamā īpašuma daļas un 4. punktā minētā nekustamā īpašuma tirgus vērtību starpību 604,62 euro apmērā šī protokollēmuma 3. punktā minētā nekustamā īpašuma daļas īpašniekam jāsamaksā valstij naudā.

